da en en en fr de da id da sv da da da da da da da da da en da da da sv da en en
Klubbens mindste kunne også! - Svanholm Cricketklub
Torsdag d. 5. oktober 2017 kl. 20:29 af Henrik Pfaff
Alle officielle Danmarksmesterskaber var allerede vundet, da miniputterne i lørdags tog til det uofficielle miniput-DM i Fredericia. Dette betød dog ikke at vi ikke gik 100% efter at vinde her også. Vi tog afsted med to hold, et A-hold i A puljen og et i B-puljen, i alt 15 spillere samt to trænere.
Solen skinnede ved afgang fra Svanholm i den af DCF arrangerede fælles Øst-bus. På turen mod Jylland stod det dog klart at solen ikke skinnede derovre - helt som vejrudsigterne havde forudsagt.
Der gik ikke lang tid fra stævnestart til at det silede ned, men det stoppede ikke miniputterne fra at forsætte med at spille. Dermed blev nærmest alle kampe afviklet på trods af det dårlige vejr.
Vores hold i B-puljen lagde lidt sløvt ud og fik ikke meget gang i spillet i de første kampe, hvor de tabte. Men i stævnets sidste kamp mod Husum 2 fik holdet rejst sig og vundet en meget overlegen kamp med 117-83 (de starter med 100 point i miniput). Denne sejr betød, at holdet endte på en flot 3.plads i B-puljen som blev vundet af Albertslund.
I A-puljen var det en helt anden historie. Holdet kom lidt svingende ud til den første kamp men vandt stadig overbevisende med omkring 15 point mod Ishøj. Herefter gjaldt det en kamp mod et hold bestående af 3 Glostrup spillere og en Bov lilleput som blev vundet overlegent trods ukoncentreret spil pga. modstandernes mærkelige holdsammensætning (Bov havde tilmeldt 3-5 miniputter, men kom med 1 lilleput og 3-4 drenge spillere).
Derefter gjaldt det man kan vel kalde det gruppefinalen mod Husum 1. Husum indledte med 135, hvorefter vi skulle batte. Efter de første 3 par havde vi allerede lavet pointene og sejren virkede sikker. Det sidste par klarede dog kun lige at hive den hjem med 2 point i overskud. Men en sejr blev det og med superflot og bredt gærdespil og kastning i løbet af kampen.
Sidste kamp mod Sønderborg blev ingen affære og vi vandt med 156-103 og kunne dermed juble over at være miniputmestre for 3.år i træk og denne gang dermed også at have vundet alle årgange fra senior og ned.
Bagerst fra venstre: Trænere Said Alam og Sonnich Thacker
Forrest: Ahmed Raza, Musa Malik, Hashim Rasul, Awais Baig, Saif Ali Alam, Elias Muazzam og Haris Razwan
Vores 3. plads hold
Der spises pizza til frokost
Ahmed slår en flot firer
Arham slår efter kameraet